Dimitris nagyon készséges volt az érkezéskor, eljött elém, egy könnyen megtalálható pontra, közel a szálláshelyhez. A leírás teljesen egyezik a helyszínnel, egy egyszerűen berendezett, kényelmes, csendes szobát kaptam.
Az egész család nagyon kedves és nyitott volt, segítségemre voltak mindenben, ajánlottak egy nagyon jó tavernát ahol többször is vacsoráztam.
Minden reggel reggeli várt az asztalon, friss kávéval, narancslével, gyümölcsökkel - akár egy szállodában :) A családias hangulat, és a szívélyes vendéglátás miatt azonban sokkal jobb volt, mint egy szálloda!
A ház tiszta és rendezett, kényelmes, tágas fürdővel, abszolút minden igényemet kielégítette.
Dimitris és családja nagyon jó vendéglátó, már-már családtagnak éreztem magam ezen a rövid úton, annyira kedves, szívélyes fogadtatásban részesítettek.

Ez volt az első alkalom, hogy privát szállást foglaltam az airbnb-n, és nagyon pozitív tapasztalattal tértem haza! Máskor is foglalok itt, Dimitrist pedig jó szívvel ajánlom azoknak, akik Krétára, Ierapetra városába látogatnak!